text: Hårdt vejr holder Sea Worker fanget ved Nymindegab
  29 januar 2016 kl. 10.05
  Platformen Sea Worker ligger fredag stadig strandet to kilometer ud for Nymindegab. Her rev den sig løs natten til onsdag morgen, og 15 mand måtte evakueres.
  Vejret har endnu ikke været så roligt, at det har kunnet lade gøre at få bragt Sea Worker flot og sløbt til Esbjerg.
  Vejrudsigten for de nærmeste dage levner heller ikke håb om, at det bliver muligt i weekenden.
  - Vi arbejder nu på mere lang sigt. Platformen ligger stabilt og under observation af et skib fra Esvagt, siger Hans Schneider, Chief Operating Officer, A2SEA , til TV SYD.
  Installationsfartøjet, Sea Worker, er ejet af A2SEA, og var på vej fra Frederikshavn til Esbjerg, da slæbekablet sprang. I Esbjerg skal det gøres klar til at blive at ind i et projekt i tysk farvand. Fartøjet bruges til installation af hav-vindmøller.
  Nu får den lov at blive stående til vinden og bølgerne lægger sig.
  